ร้านข้าวต้มเครื่อง ต้มยำ และยำ ตึกแถว 1 คูหาเก่าๆ ตรงข้ามหน้าวัดไผ่เงิน ในซอยจันทน์43 (มาทางซอยสาธุประดิษฐ์20 ก็ได้)

แวะมาธุระที่วัดไผ่เงินครั้งที่สองในรอบครึ่งปี คราวก่อนเห็นร้านนี้คนเยอะดี แต่ไม่สะดวกกิน พอมาอีกครั้งจึงไม่พลาดลอง

รายการที่สั่ง

- ต้มยำรวมมิตร 50 บาท
กุ้ง หมึก และเนื้อปลา แต่ละอย่างชิ้นค่อนข้างใหญ่ เห็ดฟางเล็กน้อย น้ำต้มยำรสจัดจ้านเปรี้ยวเผ็ดนำ เค็มตาม หวานน้ำซุปเล็กๆ ซดคล่องคอดี 

- ยำรวมมิตร 50 บาท
วัตถุดิบเหมือนต้มยำ รสยำเปรี้ยวเค็มหวานลงตัว แต่ความพิเศษอยู่ที่ "บะเต็ง" เนื้อหมูชิ้นสี่เหลี่ยมเล็กๆ รวนเค็มหวานรสเข้มข้น ใส่มาในยำช่วยเพิ่มรสชาติ และความแปลกใหม่ให้กับเมนูเดิมๆ นี้ได้ดีมาก

- ข้าวต้มปลา 40 บาท
ได้ชิมแค่น้ำข้าวต้ม รสอ่อนๆ หน่อย พอใช้ได้

ร้านตึกแถวเก่าๆ ริมถนนในซอยเล็กๆ สภาพพอนั่งได้ ลูกค้าส่วนมากสั่งใส่ถุง หากขับรถมาต้องจอดในวัด

คนขายหน้าตานิ่งๆ ถามห้วนๆ เท่าที่จำเป็นแบบไร้อารมณ์ คนซื้อควรมองข้ามไป เพื่อรสชาติอาหารที่ดี